open-index/open-wikipedia-markdown huggingface dataset:
Maskvos Nekaltojo Prasidėjimo katalikų katedra

**Maskvos nekaltojo prasidėjimo katalikų katedra ** () – Romos katalikų šventovė Maskvos mieste. Neogotinio stiliaus architektūros paminklas, didžiausia katalikų bažnyčia šalyje. Administraciškai priklauso Maskvos Dievo Motinos arkivyskupijai. Šv. Mišios aukojamos rusų, anglų, lenkų, prancūzų, ispanų, korėjiečių ir lotynų kalbomis.

## Istorija
Bažnyčia buvo pastatyta 1901–1911 m. Mažojoje Gruzinų gatvėje (), nes čia gyveno nemažai lenkų. Statybos kainavo apie 300 000 rublių. Pinigų surinko lenkų bendruomenė ir tikintieji iš visos šalies. 1938 m. liepą sovietų valdžia uždarė katedrą. Pora bažnyčios bokštų nukentėjo Antrojo pasaulinio karo metais. Po karo smailė buvo panaikinta. Pastate buvo įrengtas bendrabutis. Pirmosios mišios po uždarymo vyko 1990 m. gruodžio 8 d. Bažnyčia gavo istorijos ir kultūros paminklo statusą. 2002 m. bažnyčia tapo vyskupijos katedra.

## Galerija

Vaizdas:Римско-Католическая церковь Непорочного Зачатия в Грузинах.jpg|Bažnyčia naktį.
Vaizdas:Catholic Cathedral Moscow Postcard.jpg|thumb|Bažnyčia XX a. pradžioje.
Vaizdas:Moscow Immaculate Conception Church asv2019-06 img4.jpg|thumb|Interjeras 2019 m.
Vaizdas:Russia stamp 2001 № 688.jpg|thumb|Rusijos pašto ženklas 2001 m.


## Šaltiniai
Anupras Bardauskas

**Anupras Bardauskas** (; 1881 m. rugpjūčio 14 d. Viduklės valsčiuje, Raseinių apskritis, Rusijos imperija – 1964 m. balandžio 11 d., JAV) – Romos katalikų kunigas Rusijoje, Lietuvoje, Vokietijoje ir JAV.

## Biografija
1899 m. įstojo į Peterburgo dvasinę akademiją. Po baigimo, 1905 m. spalio 20 d. buvo įšventintas kunigu ir paskirtas vikaru į Krasnojarsko Kristaus Atsimainymo bažnyčią. 1908 m. patvirtintas klebonu Spaskojė lietuviškame kaime (Tomsko gubernija). Naujojoje vietoje užbaigė įrengti naująją mūrinę bažnyčią, nupirko pastatą klebonijai. 

1919 m. perkeltas klebonu į Krasnojarską. Šalyje tuo metu vyko pilietinis karas ir kun. A.Bardauskui teko slapstytis nuo persekiojimų. Kurį laiką aptarnavo Kansko parapiją. 1921 m. kartu su savo seserimi Petronėle ir buvusiu A.Kolčiako armijos kariu dailininku Ignu Šlapeliu grįžo į Lietuvą. 

Vikaravo Užpalių Švč. Trejybės bažnyčioje, dirbo mokytoju miestelio progimnazijoje. 1931 m. paskirtas klebonu į Darbėnų Šv. apaštalų Petro ir Pauliaus bažnyčią. 1935 m. spalio 24 d. šventovėje kilo didelis gaisras, bet jau po metų klebono, parapijiečių ir Telšių vyskupijos valdytojų pastangų dėka ji buvo atstatyta. 

Kun. A. Bardauskas buvo ūkiškas žmogus: augino javus ir gyvulius, bitininkavo. Jis turėjo automobilį, mėgdavo fotografuoti, taip įamžindamas Darbėnų gyvenimo akimirkas.

Antrojo pasaulinio karo pabaigoje kartu su seserimi pasitraukė į vakarinę Europos dalį, Vokietijos lietuvių karo pabėgėlių stovykloje dirbo pastoracinį darbą. 1949 m. persikėlė į JAV, tarnavo Čikagos priemiesčio Lemonto Šv. Šeimos Vilos senelių prieglaudos koplyčioje, o atliekamu nuo sielovados laiku darbavosi jos bityne.

Mirė 1964 m., palaidotas Čikagos Šv. Kazimiero katalikų kapinėse.

## Bibliografija
* Maldaknygė „Viešpatie, pasigailėk mūsų!“ – Pössneck/Thür.: Riedel-Verlag Gunzenhausen, 1945 (parengė ir išleido kun. Anupras Bardauskas)

## Šaltiniai
* Romualdas Beniušis. ''Kunigas, atstatęs sudegusią Darbėnų bažnyčią'' // www.bernardinai.lt
*  С. Козлов-Струтинский. ''Канск'' // Католическая энциклопедия
* Pranešimas apie mirtį // Draugas Nr. 87, 1964 m. balandžio 13 d., psl. 5
Aleksandras Miliauskas

**Aleksandras Miliauskas** (, 1835 m. – 1896 m. gegužės 6 d. Spaskojė, Tomsko gubernija, Rusijos imperija) – Romos katalikų kunigas, 1863 m. sukilimo dalyvis.

## Biografija
Gimė bežemių bajorų šeimoje Galnėje (?) – Tauragės apskr., Vainuto valsčiuje. Anksti mirus tėvams, jam teko auginti žymiai jaunesnį brolį būsimą rašytoją Juozą Miliauską-Miglovarą.

Baigęs kunigų seminariją ir įšventintas kunigu nuo 1863 m. vasario 10 d. A. Miliauskas tarnavo vikaru Ylakių Viešpaties Apreiškimo Švč. Mergelei Marijai bažnyčioje. Už pasakytą 1863 m. sukilimą remiantį pamokslą Rusijos caro administracija jį ištrėmė į Samarą (Ufos gubernija).

1871 m. iš tremties grįžo, kunigavo. 1890–1891 m. buvo uždarytas į Kretingos vienuolyną. Įtarusi, kad dvasininkas palaiko ryšius su knygnešiais, valdžia įsakė jam persikelti į Helsinkį, bet vėliau ištrėmė į Sibiro lietuvišką kaimą Spaskojė, kuriame kun. A. Miliauskas po trejų metų mirė.

## Šaltiniai
* 2020 metų Skuodo krašto ir kraštiečių datų kalendorius – Be tikslios datos
* Viktor Bilotas. «Сибирь в церковном отношении» И.–Б. Пранайтиса, C. 61
Memorandumas (reikšmės)

Žodis **memorandumas** () – gali reikšti:
* diplomatinis raštas, pvz., vienos valstybės kitai, be adreso, be parašo ir be antspaudo, išdėstantis kurio nors klausimo faktinę ar teisinę argumentaciją, paprastai pridedamas kaip priedas prie notos arba įteikiamas asmeniškai, dažnai kaip žodinio įspėjimo papildymas;
* teisės rašytinis pareiškimas, išdėstantis susitarimo ar sandorio sąlygas;
* užrašas atminimui, pastaba;
* tarnybinis raštas.

## Šaltiniai
Dvidėmė skėtė

**Dvidėmė skėtė** (*Epitheca bimaculata*) – blizgiųjų skėčių šeimos žirgelis.

Rūšies arealas apima Europą (išskyrus kai kuriuos vakarinius kraštus) ir Aziją. Lietuvoje šie vabzdžiai taip pat aptinkami. Aptikta ir Vakarų Europoje, tačiau „reta, stebima labai nereguliariai“. Užfiksuota Serbijoje, Kaliningrado srityje. Vengrijoje aptinkama sporadiškai. Taip pat aptinkama Ukrainoje.

## Išnašos
Peter Schenk

**Pėteris Šenkas** (, ; g. 1660 m. Elberfelde – m. 1711 m. Leipcige) – vokiečių graviūrininkas ir kartografas.

## Biografija

Gimė 1660 m. vakarinėje Vokietijoje, 1675 m. persikėlė į Amsterdamą, kur mokėsi pas Gerardą Valką ir 1687 m. vedė jo seserį Agatą. 1694 m. kartu su G. Valku įsigijo dalį vario raižinių ir žemėlapių liejinių iš Jano Jansono. Vėliau persikėlė į Leipcigą, kur ir mirė. Sūnus Leonardas Šenkas taip pat užsiėmė kartografija.

## Žemėlapiai

P. Šenkas sudarė kelis žemėlapius, kuriame vaizduojama Lietuva ir ATR. Žinomi du žemėlapio su karaliaus Augusto II portretu variantai: karalius su galvos apdangalu (kepure) ir be jo. Padaryta ir trečioji žemėlapio laida – kartuše pakeisti metai į „1711“, pakeistas Augusto II portretas, keletas kartografinių pakeitimų, perdarytas mažasis žemėlapis dešiniajame viršutiniame kampe.

* 1700 m. ATR žemėlapis
* 1711 m. ATR žemėlapis

## Šaltiniai
Gerard Valck

**Gerardas Valkas** (; g. 1652 m. rugsėjo 30 d. Amsterdame – m. 1726 m. spalio 21 d. Amsterdame) – olandų graviūrininkas, leidėjas ir kartografas.

## Biografija

Gimė Amsterdame, graviūros mokėsi pas Abraham Blooteling, vėliau vedė jo seserį. 1672–1680 m. dirbo Londone. Grįžęs iš Londono vėliau Amsterdame kartu su P. Šenku leido žemėlapius ir atlasus. Vėliau dirbo su P. Šenko sūnumi L. Šenku. Sūnus Leonardas Valkas taip pat užsiėmė kartografija.

## Žemėlapiai

G. Valkas išleido keletą žemėlapių, kuriuose vaizduojama ir dabartinės Lietuvos teritorija. Apie 1700 m. jis išleido Livonijos ir Kuršo žemėlapį, kurį vėliau išleido Frederik de Wit ir Pieter Mortier.

## Šaltiniai
Semper Fidelis

**Semper Fidelis** – tai Lenkijos tautos atminties instituto garbės apdovanojimas, teikiamas už lenkiškojo paveldo, esančio istoriniuose Lenkijos Respublikos rytų pakraščiuose, vadinamuosiuose Rytų kresuose (*Kresy Wschodnie*), globą.

## Istorija
Istoriniai pokyčiai, įvykę po Antrojo pasaulinio karo pabaigos, lėmė tai, kad už Lenkijos Respublikos ribų liko žemės, stipriai susijusios su Lenkijos istorija ir kultūra.

Lietuvos, Baltarusijos ir Ukrainos dabartinėse teritorijose liko paminklų, sakralinių bei ūkinių objektų, tampriai susijusių su Lenkijos ir lenkų istorija. Tose teritorijose iki šiol gyvena gausūs Polonijos (t. y. už Lenkijos ribų gyvenančių lenkų ir lenkų kilmės žmonių) atstovai, puoselėjantys lenkiškas tradicijas ir palaikantys ryšius su tėvyne. Veiklomis, susijusiomis su Antrosios Lenkijos Respublikos rytinių žemių istorijos įamžinimu, taip pat užsiima ir dabartinės Lenkijos teritorijoje veikiantys žmonės bei institucijos.

Siekdamas įvertinti šių žmonių ir institucijos pastangas, 2019 metais Lenkijos tautos atminties institutas įsteigė „Semper Fidelis“ apdovanojimą, kuriuo pagerbiami žmonės, aktyviai įsitraukę į pakraščių paveldo išsaugojimo ir sklaidos veiklą. Įsteigdamas šį apdovanojimą, Tautos atminties institutas norėjo laureatams atsidėkoti už jų darbą ir ištikimybę Lenkijos Respublikos idealams.

Apdovanojimą skiria Tautos atminties instituto prezidento vadovaujama Kapitula. Kiekvienoje laidoje apdovanojimas gali būti įteiktas penkiems asmenims ar institucijoms, apdovanojimas gali būti skiriamas ir po mirties. Tam tikrais atvejais skiriami papildomi apdovanojimai.

## Išnašos
Smilgių valsčius (Pilkalnis)

**Smilgių valsčius** () – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Smilgiuose.

## Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 10 kaimo bendruomenių ir 4 dvaro apygardų. 1922 m. Smilgių valsčiui iš Baltrušėlių valsčiaus perduotas Blumentalio kaimas, 1928 m. prie gretimų kaimų prijungtos Birkenfeldės, Karklaukių ir Ragupėnų, 1929 m. – Kelmiškaičių dvaro apygardos. 1937 m. Mažųjų Šorelių kaimo teritorija prijungta prie Didžiųjų Šorelių ir Smilgių kaimo bendruomenių. 1937–1945 m. valsčių sudarė 10 kaimo bendruomenių: Blumentalio, Didžiųjų Šorelių, Duoblindžių, Mažųjų Tulių, Meškinyčios, Noidorfo, Plampų, Smilgių, Stablaukių ir Šaltų.

Valsčius buvo vakarinėje apskrities dalyje, prie Būdupės ir jos baseino upelių: Ragupės, Meškupės, Vilkupės, Rudupės. Į šiaurę nuo valsčiaus plytėjo Šorelių giria. 1893 m. per valsčių nutiestas Tilžės–Stalupėnų geležinkelis.

1905 m. valsčiuje buvo 2022 gyventojai, iš jų 123 lietuviai (6,1 %). Daugiausia lietuvių gyveno Mažuosiuose Tuliuose (18 %). Didžiausios gyvenvietės 1939 m. buvo Meškinyčia (407 gyv.), valsčiaus centras Smilgiai (321 gyv.) ir bažnytkaimis Didieji Šoreliai (256 gyv.).

## Šaltiniai
Stabilizatorius

**Stabilizatorius** – maisto priedas, padedantis išsaugoti jo struktūrą. Įprasta naudojimo paskirtis – užkirsti kelią aliejaus, vandens emulsijų atsiskyrimui tokiuose produktuose kaip salotų padažas, ledo kristalų susidarymui užšaldytuose produktuose.

Pateikiami tokie dažniausiai naudojamų stabilizatorių pavyzdžiai: vyno rūgšties natrio (E 335) ir kalio (E 336) druskos, algino rūgštis bei jos dariniai (nuo E 400 iki E 405), agaras (E 406), karageninas, pupenės (E 412), saldžiųjų ceratonijų (E 410), tragakanto (E 413) dervos, pektinai, metilceliuliozė bei jos dariniai, riebalų rūgščių natrio, kalio, kalcio, magnio druskos (E 470).

## Išnašos
Ablingos geomorfologinis draustinis

**Ablingos geomorfologinis draustinis** – valstybės saugoma teritorija, esanti Klaipėdos rajono savivaldybėje. Plotas siekia 452,5 hektaro.

Draustinis įkurtas 1992 m., siekiant išsaugoti Endriejavo moreninio kalvagūbrio (tai maždaug 30 km besidriekiantis kalvotas ruožas Žemaičių aukštumos vakariniame pakraštyje, skiriantis Pajūrio žemumą nuo Rietavo lygumos) aukščiausią fragmentą bei netoliese esančius nekilnojamojo kultūros paveldo objektus: Žvaginių piliakalnį (148,3 m), Ablingos, Pažvelsio, Laigių kaimų senąsias kapines. Pietiniame piliakalnio šlaite esančiose Ablingos senosiose kapinėse palaidoti gyventojai, kuriuos hitlerininkai sušaudė 1941 m. birželio 23 d., 1972 m. gretimai įrengtas memorialas. Į pietus nuo draustinio įkurtas Ablingos lurdas.

## Išnašos
Trumano šou

**Trumano šou** () – 1998 m. amerikiečių psichologinė komedija-drama, režisuota Peter Weir, prodiusuota  Scott Rudin, Andrew Niccol, Edward S. Feldman ir Adam Schroeder, scenarijaus autorius – Andrew Niccol. Filme pagrindinį vaidmenį atlieka Jim Carrey, vaidinantis Trumeną Burbanką, žmogų, užaugusį ir gyvenantį įprastą gyvenimą, kuris, jam nežinant, vyksta didelėje filmavimo aikštelėje, apgyvendintoje televizijos laidos apie jį aktorių.

## Siužetas

„Trumano šou“ – realybės šou, kuris filmuojamas 24 valandas per parą, 7 dienas per savaitę tūkstančiais paslėptų kamerų ir transliuojamas viso pasaulio auditorijai. Kristofas, laidos kūrėjas ir vykdomasis prodiuseris, siekia užfiksuoti autentiškas Trumeno emocijas ir suteikti žiūrovams visą informaciją apie šį žmogų. Kadangi Trumenas buvo pasirinktas nuo gimimo po nepageidaujamo nėštumo, Kristofas teigia, kad Trumaną įsivaikino ne tik šou, bet ir „pasaulis“. Trumeno gimtasis miestas *Seahaven Island* yra ištisa didžiuliame kupole pastatyta scenografija, kurioje gyvena įgulos nariai ir aktoriai, pabrėžiantys produktų reklamą, iš kurios šou gauna pajamas. Sudėtinga scenografija leidžia Kristofui kontroliuoti beveik kiekvieną Trumeno gyvenimo aspektą, įskaitant orą.

Kad Trumenas nesuprastų, jog jį supantis pasaulis netikras, Kristofas sukuria scenarijus, kurie atbaido Trumeną nuo troškimo tyrinėti, pavyzdžiui, jo tėvo mirtis per audrą jūroje, kad įskiepytų akvafobiją, taip pat nuolat transliuoja ir spausdina pranešimus apie kelionių pavojus ir privalumus likti namuose. Tačiau Kristofas negali numatyti visų Trumeno veiksmų. Studijų metais Trumenas ketino įsimylėti ir vesti bendrakursę Merilę, bet įsimylėjo Silviją. Nors Silvija buvo greitai pašalinta iš spektaklio, Trumenui dar nespėjus atskleisti jo esmės, jis slapta svajoja apie gyvenimą su Silvija. Šiuo tikslu jis siekia nukeliauti į Fidžį, kur, kaip jam buvo pasakyta, persikėlė Silvijos šeima. Realiame pasaulyje Silvija dalyvauja kampanijoje „Išlaisvink Trumeną“, kuri kovoja už Trumeno paleidimą iš programos.

## Aktoriai
: *Aktorius – vaidmuo*
* Jim Carrey – Truman Burbank
* Ed Harris – Christof
* Laura Linney – Meryl Burbank
* Noah Emmerich – Marlon
* Natascha McElhone – Lauren

## Išnašos
Annagh United FC

**Anadžo „United“** – Šiaurės Airijos futbolo klubas iš Armos grafystės Anadžo gyvenvietės, netoli Portadauno. Būtent šiame mieste klubas žaidžia savo namų rungtynes.

## Istorija
Klubo ištakos siekia 1963 m. Ilgą laiką rungtyniavo mėgėjų lygose.

2014–2015 m. sezone  NIFL Premier Intermediate League užėmė antrą vietą bei buvo perkelti į aukštesnę pakopą.

2015–2016 m. dalyvavo NIFL Championship ir užėmė 12 vietą tarp 14 dalyvių. 2016–2017 m. tarp dvylikos dalyvių liko paskutiniai ir iškrito į trečią pakopą.

Nuo 2017–2018 m. rungtyniavo NIFL Premier Intermediate League (III pakopa). 2019–2020 m. sezone tapo trečos pakopos nugalėjais ir į pateko į NIFL Championship (antra pakopa).

2020–2021 m. dėl pandemijos grėsmių žemesniųjų pakopų pirmenybės nevyko.

2021–2022 m. sezone NIFL Championship užėmė antrą vietą ir žaidė pereinamąsias rungtynes prieš Portadown FC. 2022 m. gegužės 3 d. pirmosios rungtynės baigėsi varžovų pergale rezultatu 3:2. 2022 m. gegužės 6 d.
atsakomosiose rungtynėse Portadown FC vėl šventė pergalę (1–0). Varžovai nugalėjo bendru dviejų rungtynių rezultatu 4–2 ir išliko aukščiausioje lygoje.

2022–2023 m. sezone NIFL Championship buvo trečioje vietoje. Kadangi Warrenpoint Town FC pradaro licenciją ir po sezono buvo perkelti į žemesnį divizioną. Dėl patekimo į NIFL Premiership Annagh United kovojo pereinamosiose rungtynėse prieš Dungannon Swifts FC. 2023 m. gegužės 30 d. pirmosiose rungtynėse nugalėjo Annagh United rezultatuy 2–1. 2023 m. birželio 1 d. atsakomosiose rungtynėse Dungannon Swifts FC	 šventė pergalę rezultatu 2–0. Dungannon Swifts nugalėjo bendru dviejų rungtynių rezultatu 3–2 ir išliko aukščiausioje lygoje.

## Pasiekimai
;NIFL Premier Intermediate League
: Nugalėtojai: 2019–2020 m. sezone

## Sezonai

|}
Šaltiniai: 

## Spalvinė gama

## Apranga
; Sportinės aprangos pokyčiai
* Namuose rungtyniauja raudona apranga;

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Johannes Janssonius van Waesberge

**Jansonijus van Vasbergė** (; g. 1616 m. Roterdame – m. 1681 m. Amsterdame) – Nyderlandų kartografas ir leidėjas.

## Biografija

Gimė knygininkų ir spaustuvininkų šeimoje. Vedė Jano Jansono dukterį Elizabetą, įsitraukė į J. Jansono verslą, po kurio mirties perėmė jį. 1675–1676 m. įkūrė įmonę „Officina Janssonio-Waesbergiana“ kartu su sūnumis *Johannes* ir *Gillis Janssonius*.

## Žemėlapiai

Apie 1675 m. išleido LDK žemėlapį, kuriame vaizduojamos ir visų vaivadijų ribos. Žemėlapio išnašoje apačioje dešinėje nurodoma, kad žemėlapiui pagrindas yra Radvilos Našlaitėlio žemėlapis.

## Šaltiniai
Draugupė

**Draugupė** (, nuo 1938 m. *Schluchtbach*) arba ***Okuniovka*** () – upė Rusijoje, Kaliningrado srityje, Krasnoznamensko ir Gusevo rajonuose, Eimenio (Įsruties baseinas) kairysis intakas.

Prasideda laukuose apie 1,5–2 km į pietryčius nuo Kusų,  aukštupyje teka į vakarus, ties buvusiu Apšriūtų kaimu pasuka į šiaurės vakarus, žemupyje – vėl į vakarus; ties buvusiu Šupinių kaimu įteka į Eimenį 10 km nuo jo žiočių. Vagos plotis 5–10 m, gylis 0,5 m. Vidutinis srovės greitis 0,2 m/s. Aukštupys ir vidurupis reguliuotas. Intakai (abu dešinieji): Kusupė ir Padraugupė.

Buvusios gyvenvietės prie Draugupės: Vasantkiemiai, Bednoriai, Juodžiai, Apšriūtai, Kišai, Vidgiriai, Draugupėnai, Pašlaičiai, Eimeniškiai, Šupiniai.

Upė minima nuo XVI a. vidurio (1554 m. *Drapupe*, 1556 m. *Dragupe*, 1590 m. *Tragupe*). Ankstesnis pavadinimas – **Dravupė**, sietinas su šaknies *Drav-* vietovardžiais (*Dravanta*, *Dravinga*, *Draverna*).

## Šaltiniai
Arnas Velička

**Arnas Velička** (g. 1999 m. gruodžio 10 d.) – Lietuvos krepšininkas, įžaidėjas.

## Karjera
2015 m. prisijungė prie „Žalgirio“ dublerių, su kuriais laimėjo NKL sidabro medalį. 2016–2018 m. priklausė „Barselonos“ dubleriams, buvo skolinamas „Lietkabeliui“. 2018 m. pasirašė sutartį su Kauno „Žalgiriu“, bet skolintas „Tartu“ ir „Prienų“ ekipoms. 2020 m. tęsė legionieriaus karjerą Prancūzijoje, Vokietijoje, Italijoje.

Sėkmingai rungtyniavo jaunimo rinktinėse. 2016 m. tapo turnyro „Krepšinis be sienų“ Europos zonos naudingiausiu žaidėju.

## Laimėjimai
* Europos U-16 čempionatas: sidabras (2015 m.)
* Europos U-18 čempionatas: sidabras (2016 m.)
* Pasaulio U-17 čempionatas: bronza (2016 m.)
* Europos U-18 čempionatas: bronza (2017 m.)
* LKL: 2024 m.

## Dalyvavimas čempionatuose

|}

## Šaltiniai


Arnas Velicka by Augustas Didzgalvis.jpg|Lietuvos rinktinėje (2021 m.)
Pograniča

**Pograniča** () – kaimas Latvijoje. Išsidėstęs šalies pietuose, 84 km į pietus nuo Rygos, prie kelio V1027. Administraciškai priklauso Bauskės savivaldybės Gailyšių valsčiui. 20 gyventojų (2021 m.).

Buvusi to paties pavadinimo dvaro sodyba (išliko ūkinis pastatas ir parko fragmentai). 4,22 m aukščio ir 1,3 m apimties senas ąžuolas.

## Istorija
XIX a. buvo žinomas Pograničos dvaras prie Maučiuvio upelio, iki 1921 m. priklausė Panevėžio apskrities Žeimelio valsčiui. Valdos savininkas baronas Ferdinandas fon Pfailicer–Frankas (1845–1918) buvo archeologas mėgėjas, Kuršo literatūros ir dailės draugijos narys. XIX a. pab. į Kuršo provincijos muziejų pateko vietovėje atrastas kalavijas su nulaužta buožele (perdavė Teodoras Keyserlinkas iš Malgūžės dvaro).

Pagal 1921 m. kovo 30 d. Lietuvos ir Latvijos sienų nustatymo sutartį Pograniča atiteko Latvijai.

## Šaltiniai
Banko sąskaita

**Banko sąskaita** – banko atidaryta sąskaita juridiniams ar fiziniams asmenims, dalyvaujantiems negrynųjų pinigų apyvartoje ir negrynųjų lėšų kaupimui sąskaitoje tikslingam naudojimui.

Daugumoje teisinių sistemų lėšų įnešimas į banką nėra įkeitimas, tai yra iš tikrųjų asmens įneštos į banką lėšos nustoja būti indėlininko nuosavybe ir tampa banko nuosavybe. Indėlininkas įgyja reikalavimą bankui už įneštą sumą, bet ne į bankui faktiškai pervestas lėšas. Apskaitos požiūriu bankas sukuria („atidaro“) indėlininko vardu arba indėlininko nurodytu vardu sąskaitą, kurioje gauta suma įrašoma kaip operacija. Depozitinė sąskaita yra banko įsipareigojimas ir indėlininko aktyvas.
Kita vertus, bankas gali paskolinti dalį arba visus savo depozite turimus pinigus trečiajai šaliai. Tokios sąskaitos paprastai vadinamos kredito sąskaitomis. Apskaitos požiūriu kredito sąskaita yra banko aktyvas ir skolininko įsipareigojimas. Kredito sąskaitos gali būti neužtikrintos arba užtikrintos ir jas gali garantuoti trečioji šalis su užstatu arba be jo.

Kiekviena finansų įstaiga nustato savo sąlygas kiekvienam siūlomos sąskaitos tipui.
Kiekvienos šalies įstatymai nustato, kaip galima atidaryti ir valdyti banko sąskaitas. Jie gali nustatyti sąskaitos atidarymo taisykles, depozitą, pinigų išėmimo limitus ir kitas specifikacijas.

Minimalus amžius atidaryti sąskaitą banke paprastai yra 18 metų. Tačiau kai kuriose šalyse minimalus amžius norint atidaryti banko sąskaitą gali būti 16 metų, o sąskaitos gali būti atidaromos nepilnamečių vardu, tačiau tvarkomos jų tėvų ar globėjų. Paprastai atidaryti sąskaitą išgalvotu vardu yra neteisėta.

Kai kurios sąskaitos klasifikuojamos pagal funkcijas, pavyzdžiui, taupomoji sąskaita, kuri paprastai yra kredito sąskaita.

## Šaltiniai
Fanas (reikšmės)

Žodis **fanas** gali reikšti:
* Fanas – entuziastingai kuo nors besižavintis ar besidomintis, ar ką nors palaikantis asmuo.
* Fanas – miestas Italijoje, pajūrio kurortas.
* Fanas – seksualinis troškimas, reprodukcijos dievas graikų mitologijoje.
Žaidybinimas

**Žaidybinimas** () – žaidimo principų adaptavimas netradiciniuose žaidybiniuose kontekstuose. 

Edukacijos proceso sužaidybinimas gali būti taikomas daugelyje sričių, kai žaidimų logika, elementai ar technika perkeliami į tiesiogiai su žaidimais nesusijusias situacijas, siekiant pagerinti darbo (pavyzdžiui, vilkiko vairavimo, avarinių automobilių situacijų simuliacija), verslo (darbo vietos sužaidybinimas ir kt.), karybos (karinės technikos naudojimosi simuliacija ir kt.), mokymosi (pavyzdžiui, kalbų mokymasis seka vartotojo progresą, skaičiuoja išmoktus žodžius ir pan.), sveikos gyvensenos: sporto (išmaniųjų laikrodžių, telefonų ir kt. išmaniųjų įrenginių, nubėgtų kilometrų, sudegintų kalorijų skaičiavimas), mitybos (veikia protarpinio badavimo dietos valandų, suvartotų kalorijų skaičiavimo pagrindu), streso (streso valdymo programėlės, grįstos širdies ritmo matavimu, atpalaiduojančiais kvėpavimo pratimais, meditacija) ar kitokios veiklos rezultatus. Tam reikalui naudojamos įvairios kompiuterinės programos, išmaniųjų telefonų, laikrodžių programėlės („Strava“, „Zero“, „Lifesum“, „Lingvist“, „Oak“), virtuali realybė. Teigiama, kad edukacinių žaidimų ir simuliacijų kompleksiškumas stiprina mokymosi motyvaciją, didina besimokančiųjų įsitraukimą į ugdymosi ir edukacijos procesą.

## Išnašos
Dungeons & Dragons

**Dungeons & Dragons** (sutrumpintai – **D&D** arba **DnD**; ) – 1974 m. sukurtas stalo vaidmenų žaidimas, padėjęs pagrindą visai industrijai.

„Dungeons & Dragons“ kiekvienas žaidėjas gali susikurti savo veikėją. Pastarieji veikėjai leidžiasi į kelionę po fantastinį pasaulį. Požemio valdovas atstoja žaidimo teisėją bei pasakininką, sukurdamas žaidėjams aplinką ir atlikdamas įsivaizduojamo pasaulio gyventojų vaidmenis. Veikėjai sąveikauja su fantastinio pasaulio aplinka bei tarpusavyje. Kartu jie sprendžia galvosūkius, įsitraukia į kovas, tyrinėja pasaulį ir įgyja žinių, lobių. Tokiu būdu žaidėjai, rinkdami patirties taškus ir kildami žaidimo lygiais, tampa vis galingesni per skirtingas žaidimo sesijas.

## Išnašos
Aleksej Šved

**Aleksejus Švedas** (; g. 1988 m. gruodžio 16 d.) – profesionalus Rusijos krepšininkas, įžaidėjas.

2012 m. padėjęs atvesti Maskvos CSKA į „Eurolygos“ finalą, Švedas išvyko ir praleido trejus metus NBA. Būdamas Rusijos nacionalinės komandos nariu „EuroBasket 2011“ turnyre iškovojo bronzos medalį. 2012 m. Olimpiadoje jis taip pat laimėjo bronzos medalį.

2023 m. gegužės 1 d., po nesėkmingo Maskvos CSKA pasirodymo VTB lygoje, Aleksejus Švedas užpultas ir patyrė sunkią galvos traumą.

## Laimėjimai
* Eurolyga: 2008 m.
* Alfonso Fordo apdovanojimas: 2018 m.
* Europos taurės MVP: 2017 m.
* Europos taurės rezultatyviausias žaidėjas: 2017 m.
* VTB lyga: 2008, 2012 m.
* VTB lygos MVP: 2017 m.
* Rusijos krepšinio lyga: 2008, 2009, 2011, 2012 m.
* Rusijos geriausias jaunasis žaidėjas: 2008 m.
* Vasaros olimpinės žaidynės: bronza – 2012 m.
* Europos krepšinio čempionatas: bronza – 2011 m.

## Šaltiniai
Lierse Kempenzonen

**Futbolo klubas „Lierse Kempenzonen“**, o trumpai vadinamas tiesiog **Lierse Kempenzonen** – Belgijos futbolo klubas įkurtas Ostervijke, bet persikėlęs į Lyrą.

## Istorija
Įkurtas 1943 m. Ostervijke, netoli Vesterlo esančioje gyvenvietėje, ir vadinosi **FC Oosterzonen**. Žaidė žemesniuose divizionuose. 

2018 m. gegužę paskelbta, kad susijungia su ką tik bankrutavusiu Lierse SK, buvusiu futbolo klubu iš Lyro, ir persikelia į šį miestą. Netrukus klubas licencijavosi ir žaidė Pirmojo diviziono B grupėje.

2021/22 m. rungtyniavo Pirmojo diviziono B grupėje. Klubo biudžetas sudarė € 2,5 mln. Ekipa liko penktoje vietoje.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose rungtyniauja geltona apranga su juodos spalvos žymenimis. 

## Personalas
*  Jo Christiaens – Vyr. treneris
*  Bernd Brughmans – Vartininkų treneris

## Sudėtis
Atnaujinta: 2023 m. rugpjūčio 7 d.

## Treneriai
*  Tom Van Imschoot, 2020-2023 m.
*  Jo Christiaens, nuo 2023 m.

## Išnašos

## Nuorodos
* Oficiali klubo svetainė: KSK Lierse Kempenzonen
* SOCCERWAY Lierse Kempenzonen nuo 2018 m.
* SOCCERWAY FC Oosterzonen iki 2018 m.
* KSK Lierse Kempenzonen pagal Transfermarkt
Moteris, kuri svajojo apie vyrą

**Moteris, kuri svajojo paie vyrą** () – 2010 m. sukurta erotinė drama.

## Turinys

Karen – sėkminga mados fotografė iš Danijos, kuri keliauja po įvairias šalis, dažnai palikdama namuose vyrą Johaną su judviejų dukra.

Paryžiuje Karen sutinka išvaizdų vyrą, dėl kurio tiesiog pameta galvą. Maciekas, Varšuvos ekonomikos mokyklos profesorius, atvykęs į konferenciją, tampa jos meilužiu pačios Karen iniciatyva. Po trumpo romano jie grįžta į savo šalis, tačiau Karen niekaip negali jo pamiršti. Gavusi pasiūlymą vykti fotosesijos į Varšuvą, ji susiruošia kartu su šeima, tačiau trauka Maciekui kur kas stipresnė. Jie atnaujina savo santykius, apie kuriuos netrunka sužinoti Johanas. Pasiėmęs dukrą jis grįžta namo, tuo tarpu Karen apsistoja tuščiame meilužio bute, kuriame jis skyrė jai pasimatymus. Stebėdama priešais esančius butus, Karen netrunka sužinoti, kur gyvena jos meilužis ir kad jis taip pat turi šeimą. 

Dėl nuolatinių Karen priekaištų ir persekiojimo Maciekas netrunka nuo jos pavargti ir nusprendžia nutraukti judviejų santykius, tačiau palikti viskam pasiryžusią moterį nėra taip paprasta.

## Pagrindiniai aktoriai
: *Aktorius – vaidmuo*
* Sonja Richter – Karen
* Marcin Dorociński – Maciek
* Michael Nyqvist – Johan
* Tammi Øst – Marie
* Rafał Fudalej – Tomek
* Olga Bołądź – Olga
* Alberte Blichfeldt – Josefine
* Hubert Zawojek
* Teresa Owczynnikow

## Šaltiniai
Tom Holland

**Tomas Stenlis Holandas** (*Thomas Stanley Holland*, g. 1996 m. liepos 1 d. Kingstone prie Temzės, Anglijoje) – Anglijos aktorius.

## Biografija
T. Holandas yra vyriausias iš keturių vaikų Nicola Holland ir Dominic Holland šeimoje. Motina – fotografė, tėvas – komikas ir rašytojas. Aktoriaus karjerą pradėjo 2008 m. rugsėjį. 2015 m. birželio 23 d. paskelbta, kad Holandas pasirinktas atlikti Piterio Parkerio / Žmogaus-voro vaidmenį Marvel Cinematic Universe. Žmogų vorą pirmąkart vaidino filme „Kapitonas Amerika. Pilietinis karas“ 2016 m. Filmas susilaukė didžiulės sėkmės, visame pasaulyje uždirbo daugiau nei 1,1 mlrd. JAV dolerių ir tapo pelningiausiu 2016 m. filmu. T. Holandas už savo vaidmenį jame susilaukė pagyrų. Holandas atliko pagrindinį vaidmenį 2017 m. liepą išleistame filme „Žmogus-Voras: grįžimas namo“. Filmas sulaukė teigiamų įvertinimų, o Holandas – daug pagyrų. 2018 m. liepą jis pradėjo filmuotis tęsinyje „Žmogus-Voras: toli nuo namų“. Filmo pasaulinė premjera įvyko 2019 m. liepos 2 d.

## Filmografija
* 2010 : *[[Arietė iš nykštukų šalies | Arrietty]]*
* 2012 : * The Impossible*
* 2013 : *How I Live Now*
* 2013 : *Moments*
* 2013 : *Locke*
* 2014 : *Billy Elliot the Musical Live*
* 2015 : *In the Heart of the Sea*
* 2015 : *Tweet*
* 2016 : *[[Kapitonas Amerika: Pilietinis karas | Captain America: Civil War]]*
* 2016 : *Edge of Winter*
* 2016 : *A Monster Calls*
* 2016 : *The Lost City of Z*
* 2017 : *Pilgrimage*
* 2017 : *The Current War*
* 2017 : *[[Žmogus-Voras: grįžimas namo | Spider-Man: Homecoming]]*
* 2018 : *Avengers: Infinity War*
* 2019 : *Avengers: Endgame*
* 2019 : *[[Žmogus-Voras: toli nuo namų | Spider-Man: Far From Home]]*
* 2019 : *Spies in Disguise*
* 2020 : *Dolittle*
* 2020 : *Onward*
* 2020 : *The Devil All the Time*
* 2021 : *Cherry*
* 2021 : *Chaos Walking*
* 2021 : *Venom: Let There Be Carnage*
* 2021 : *Spider-Man: No Way Home*
* 2022 : *Uncharted*

## Apdovanojimai

2017 m. T. Holandas taip pat laimėjo prestižinį Britų akademijos kino apdovanojimą.

## Nuorodos

* 
* Tom Holland (Twitter)
* Tom Holland (AllMovie)

## Išnašos
Munku Sardykas

**Munku Sardykas** (, ) – aukščiausia Sajanų kalnų (Azija) viršukalnė. Aukštis siekia 3491 m. Stūkso Rusijos ir Mongolijos pasienyje, tai aukščiausias Buriatijos kalnas. Netoliese yra Okos ir Irkuto upių ištakos.

Ant šio kalno aptikti keturi ledynai, jų plotas XX a. antroje pusėje siekė 1,68 km²; sniego riba yra daugiau nei 2900 m aukštyje.

## Išnašos
Ulama

Žodis **Ulama** gali reikšti:
* **[[Ulama (religija)|Ulama]]** – Islamo visuomenėje, tai religinių žinovų (vadovų) luomas.
* **[[Ulama (žaidimas)|Ulama]]** – Mezoamerikos žaidimo kamuoliu atmaina tebežaidžiama atokiuose Centrinės Amerikos regionuose.
Kas aš

**Kas aš** () – 2014 m. sukurta kriminalinė drama apie kompiuterių įsilaužėlius. Interneto svetainėje „Rotten Tomatoes“ juosta vertinama 74% teigiamų atsiliepimų.

## Turinys

Į Europolo biurą pas tyrėją Haną Lindberg atėjęs prisipažinti Bendžaminas Engelis prisistato kompiuterių įsilaužėliu ir pasakoja jai savo istoriją.

Bendžaminas visą laiką buvo neišsiskiriantis ir nepastebimas vaikinas, kurį augino senelė ir kuris daugybę laiko praleisdavo prie kompiuterio, o pinigų užsidirbdavo išvežiodamas picas. Kartą atvežęs picą, jis sutiko buvusią klasiokę Mari ir nugirdo, jog ši niekaip negali išlaikyti egzamino universitete. Norėdamas padėti, jis įsilaužia į universiteto serverį, tačiau yra sučiumpamas ir nubaudžiamas 50 valandų viešųjų darbų. 

Čia Bendžaminas susipažįsta su kitų įsilaužėliu Maksu, kuris savo ruožtu supažindina su savo draugais Štefanu ir Polu. Grupė, pasivadinusi CLAY, pradeda vykdyti įvairias kiber atakas, turėdami vieną tikslą – padaryti įspūdį MRX, paslaptingam hakeriui, visų įsilaužėlių dievaičiui. Galiausiai jie įvykdo antpuolį prieš saugumo tarnybos sistemą, negana to, Bendžaminas pavagia slaptųjų agentų duomenis ir, norėdamas įsiteikti, perduoda juos MRX. Jau kitą dieną vienas iš hakerių bendruomenės randamas negyvas, kas verčia įtarti, kad MRX prekiauja informacija su rusų spec. tarnybomis. Dabar MRX stengiasi išsiaiškinti CLAY tapatybes, o jį patį ir jo bendrus FRI3NDS persekioja Europolas su Hana Lindberg.

CLAY, MRX pageidavimu, apsiima įsilaužti į Europolo sistemą ir paskleisti ten virusą, tuo pačiu tikėdamiesi išsiaiškinti MRX tapatybę, tačiau nesugeba jo pergudrauti. Kai Bendžaminas grįžta į viešbutį, kuriame jie slėpėsi, randa kitus grupės narius nužudytus. Dabar jis nusprendžia pasiduoti Europolui, žadėdamas padėti suimti MRX mainais į liudininkų apsaugos programą.

## Pagrindiniai aktoriai
: *Aktorius – vaidmuo*
* Tom Schilling – Bendžaminas Engelis
* Elyas M‘Barek – Maksas
* Hannah Herzprung – Mari
* Trine Dyrholm – Hana Lindberg
* Wotan Wilke Mohring – Štefanas
* Antoine Monot Jr. – Polas
* Leonard Carow – MRX 
## Pagrindiniai apdovanojimai
* Bambi apdovanojimas – geriausias filmas
* Bavarijos filmų festivalis – geriausias režisierius
* German Camera apdovanojimas – geriausia kinematografija
* Vokietijos filmų apdovanojimai – geriausias montažas, geriausias garsas

## Šaltiniai
KMSK Deinze

**Futbolo klubas „Deinze“**, o trumpai vadinamas tiesiog **Deinze** – Belgijos futbolo klubas iš Deinzės, Rytų Flandrijos provincijoje.

Pilnas klubo pavadinimas – **Koninklijke Maatschappij Sportkring Deinze**, o paprastai sutrumpinamas iki **KMSK Deinze**.

## Istorija
Įkurtas 1926 m. kovo 12 d. Iki 1992–1993 m. sezono žaidė ne aukštesnėje už ketvirtą pakopą pirmenybėse. 

Nuo 1993–1994 m. sezono žaidė antroje pakopoje. 2019–2020 m. tapo trečios pakopos nugalėtojais ir pateko į Pirmą divizioną, B grupę, kurioje užėmė penktą vietą.

2021–2022 m. dalyvavo Pirmojo diviziono B grupės pirmenybėse. Klubas sporto reikmėms skyrė € 0,75 mln.
 
Ekipa liko ketvirtoje vietoje.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia oranžine juoda apranga. 

## Sudėtis
Atnaujinta: 2023 m. rugpjūčio 7 d.

## Išnašos

## Nuorodos
* Oficiali klubo svetainė 
* SOCCERWAY
* Transfermarkt
Vertėjai (filmas)

**Vertėjai** () – 2019 m. sukurtas kriminalinis filmas. Interneto svetainėje „Rotten Tomatoes“ juosta vertinama 69% teigiamų atsiliepimų.

## Turinys

Leidėjas Erikas Angstriomas planuoja pasaulinio bestselerio „Dedalas“  paskutinės (trečiosios) dalies leidimą. Šio autorius – paslaptingas rašytojas Oskaras Braksas, kurį pažįsta tik pats leidėjas. Knyga turi pasirodyti vienu metu šalyse, kuriose jos iki šiol buvo geriausiai perkamos, todėl Angstriomas nusamdo 9 vertėjus, kuriuos užrakina saugomame bunkeryje Prancūzijoje. Vertėjai neturi ryšio su išoriniu pasauliu, o kiekvieną dieną jiems pateikiama tik keletas knygos puslapių. Nepaisant visų šių saugumo priemonių, po keleto dienų pirmieji 10 knygos puslapių atsiduria internete, o iš leidėjo pareikalaujama pinigų. Įsitikinęs, kad tai vieno iš vertėjų darbas, Angstriomas bet kokiomis priemonėmis bando išsiaiškinti kaltininką.

## Pagrindiniai aktoriai
: *Aktorius – vaidmuo*
* Lambert Wilson – Eriks Angstriomas, leidėjas
* Alex Lawther – Aleksas Gudmanas, anglų kalbos vertėjas
* Olga Kurylenko – Katerina Anisinova, rusų kalbos vertėja
* Riccardo Scamarcio – Dario Farelis, italų kalbos vertėjas
* Sidse Babett Knudsen – Helena Tuksen, danų kalbos vertėja
* Eduardo Noriega – Ksavjeras Kasalis, ispanų kalbos vertėjas
* Anna Maria Strum – Ingrid Korbel, vokiečių kalbos vertėja
* Frederic Chau – Čen Jao, kinų kalbos vertėjas
* Maria Leite – Telma Alves, portugalų kalbos vertėja
* Manolis Mavromatakis – Konstantinas Kedrinos, graikų kalbos vertėjas
* Sara Giraudeau – Rozmari, Angstriomo padejėja

## Šaltiniai
Pavogti Rembrantą

**Pavogti Rembrantą** () – 2003 m. Danijoje sukurta veiksmo komedija, kurios premjera įvyko Kanų kino festivalyje.

Filmo idėja yra realus įvykis, kuomet 1999 m. sausio 29 d. iš nedidelio ir prastai saugomo muziejaus Danijos mieste Nivoje buvo pavogtas Rembranto paveikslas (taip pat ir Bellini darbas), tačiau likusi istorijos dalis yra išgalvota.

## Turinys

Mikas ir jo sūnus Tomas – smulkūs nusikaltėliai, nuolat atsiduriantys už grotų ir nemėgstantys vienas kito: Tomas galvoja, kad jo tėvas nevykėlis, o Mikas nusivylęs, kad sūnus taip pat tapo nusikaltėliu.

Paleistas iš kalėjimo Tomas turi planą: vienas turtuolis žada sumokėti 10 tūkstančių dolerių, jeigu iš nedidelės galerijos bus pavogtas jo giminei priklausęs paveikslas. Kai Tomui ir jo porininkui Džimiui nepasiseka, darbo nusprendžia imtis Mikas su draugu Kenetu. Jie lengvai pavagia paveikslą, tačiau ne tą, kuris buvo užsakytas. Nusivylimą netrukus pakeičia džiaugsmas, nes per klaidą Mikas pačiupo Rembranto darbą, kurio vertė 15 milijonų. Vis tik rasti pirkėją nėra paprasta, o policija ir Interpolas jau lipa jiems ant kulnų.

## Pagrindiniai aktoriai
: *Aktorius – vaidmuo*
* Lars Brygmann – Mikas
* Jakob Cedergren – Tomas
* Nikoal Coster-Waldau – Kenetas
* Nicolas Bro – Džimis
* Sonja Richter – Trina
* Paprika Steen – Šarlotė 

## Apdovanojimai
* Bodil apdovanojimas (nominacija) – geriausias filmas, geriausias aktorius (L. Brygmann, J. Cedergren), geriausias antrojo plano aktorius (N. Bro)
* Robert apdovanojimas (nominacija) – geriausias filmas, geriausias režisierius, geriausias aktorius (L. Brygmann), geriausias montažas, geriausia muzika, geriausia daina
* Zulu apdovanojimas – geriausias aktorius (L. Brygmann)

## Šaltiniai
RE Virton

**Futbolo klubas „RE Virton“**, o trumpai vadinamas tiesiog **Virton** – Belgijos futbolo klubas iš Virtono miesto, esančio Liuksemburgo provincijoje.

Pilnas klubo pavadinimas – **Royal Excelsior Virton**, Belgijoje vadinamas **Excelsior Virton**.

## Istorija
Įkurtas 1922 m. balandžio 14 d. Ilgą laiką rungtyniavo žemesniųjų pakopų pirmenybėse.

2021–2022 m. pateko į Pirmą divizioną, B grupę (antrą pakopą). 2021–2022 m. klubo biudžetas sudarė apie € 3 mln. Galutinėje komandų rikiuotėje ekipa liko paskutinėje (aštuntoje) vietoje.

2022 m. balandžio 15 d. tapo žinoma, kad klubas sėkmingai licencijavosi, buvo suteikta D1B tipo licencija 2022–2023 m. sezonui.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose rungtyniauja balta žalia apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
Sonja Richter

**Sonja Richter** (g. 1974 m. sausio 4 d. Esbjerge) – danų aktorė.

## Biografija
Richter gimė Esbjerge, aktorystės mokėsi Odensėje. 2001 m. debiutavo TV seriale „Skjulte spor“, o po metų – kino filme „Atviros širdys“, pelniusiame ne vieną apdovanojimą. Kitas jos sėkmingas vaidmuo – 2004 m. juosta „Tavo rankose“, kuri pelnė pagrindinio prizo nominaciją Berlyno kino festivalyje, o aktorė – Kylančios Europos kino žvaigždės prizą.

Richter daugiausia vaidina Danijos režisierių filmuose, taip pat teatre. 

Moka danų, vokiečių ir anglų kalbas.

## Dalinė filmografija
* Atviros širdys (2002)
* Pavogti Rembrantą (2003)
* Tavo rankose (2004)
* Moteris, kuri svajojo apie vyrą (2010)
* Namų vyras (2014)

## Apdovanojimai
* Bodil apdovanojimas – geriausia antrojo plano aktorė (2014)
* Bodil apdovanojimas (nominacija) – geriausia aktorė (2003, 2005, 2007), geriausia antrojo plano aktorė (2005)
* Robert (nominacija) – geriausia aktorė (2003,2005, 2007), geriausia antrojo plano aktorė (2005)
* Berlyno kino festivalis – kylanti žvaigždė (2004)

## Nuorodos

* IMDb profilis
* Oficiali svetainė

## Šaltiniai
Kai moterys turėjo uodegas

**Kai moterys turėjo uodegas** () – 1970 m. sukurta priešistorinių laikų komedija. Interneto svetainėje „Rotten Tomatoes“ juosta vertinama 38 % teigiamų atsiliepimų.

## Turinys

Septyni urviniai našlaičiai berniukai užauga vieni mažoje saloje. Gaisrui nusiaubus salos augmeniją, jie išsiruošia ieškoti kitos gyvenamosios vietos. Nuplaukę laiveliu į kitą krantą, jie po kelių dienų paspęstuose spąstuose randa keistą gyvūną, panašų į juos, tik ilgesniais plaukais ir su uodega. Keistasis gyvūnas pradeda rodyti dėmesį vienam iš brolių, tikėdamasi išvengti lemties būti suvalgytai.

## Pagrindiniai aktoriai
: *Aktorius – vaidmuo*
* Senta Berger – Filė
* Giuliano Gemma – Uli
* Lando Buzzanca – Kao
* Frank Wolff  -Grr
* Renzo Montagnani 
* Lino Toffolo
* Francesco Mule
* Aldo Giuffre
* Paola Borboni

## Šaltiniai
Policininkė (1980 filmas)

**Policininkė** () – 1980 m. Prancūzijoje sukurta kriminalinė drama.

## Turinys

Jauna ir užsispyrusi policininkė Korina Levase po konflikto su viršininkais iš Paryžiaus perkeliama į nedidelį miestelį. Čia ji atlieka nesvarbius pavedimus ir dirba kaip sekretorė, nes vietinis policijos komisaras nepatenkintas merginos atvykimu ir tuo, kad jo nuovadoje dirba moteris. 

Nuvykusi užfiksuoti dingusios mergaitės artimųjų parodymų, Korina užčiuopia didesnio nusikaltimo pėdsakus ir atskleidžia veikiantį vaikų prostitucijos tinklą, kuriam vadovauja turtingiausia ir įtakingiausia miestelio šeima. Ji siekia kartu su savo viršininku ir prokuroru apkaltinti šeimą, tačiau šie atsisako ją paremti ir eiti prieš įtakingus miestelėnus. Korina dar bando su kolegomis rinkti įkalčius, tačiau netrukus supranta negalėsianti nieko įrodyti ir yra priversta pasitraukti iš tarnybos.

## Pagrindiniai aktoriai
: *Aktorius – vaidmuo*
* Miou-Miou – inspektorė Korina Levase
* Jean-Marc Thibault – komisaras Porelis
* Francois Simon – gydytojas Govide
* Alex Lacast – inspetorius Simbertas
* Leny Escudero
* Niels Arestrup

## Šaltiniai
Laura Troschel

**Laura Tročel** (, dar žinoma pseudonimu *Costanza Spada*; 1944 m. lapkričio 3 d. – 2016 m. rugsėjo 29 d.) buvo italų dainininkė ir aktorė.

## Biografija
Laura gimė Varezėje, augo Genujoje, o nuo 14 metų – Romoje. 

Jos karjera prasidėjo Brancaccio teatro muzikinėse komedijose, o nuo 1966 m. – pirmieji vaidmenys kine. Nors vėliau Laura sėkmingai dirbo ir kine, ir televizijoje, ji visą karjerą daugiausia dėmesio skyrė teatrui, kur atlikdavo vaidmenis tiek komedijose, tiek dramose.

1977 m. įrašė pirmą muzikos albumą (viso per karjerą jų išleido 3). 

Buvo ištekėjusi už atlikėjo, aktoriaus ir TV laidų vedėjo Pippo Franco, su kuriuo kartu vaidino keliuose filmuose.

## Dalinė filmografija
* Keturios musės ant pilko aksomo (1971)
* Neronas (1977)
* Narvas (1985)

## Muzika
* Il bello e la bestia (1977)
* C‘era una volta Roma (1979)
* Laura Troschel (1988)

## Nuorodos

* IMDb profilis

## Šaltiniai
Gianna Maria Canale

**Džana Marija Kanale** (; 1927 m. rugsėjo 12 d. – 2009 m. vasario 13 d.) buvo italų aktorė.

## Biografija
1947 m. Kanale dalyvavo grožio konkurse Mis Italija, kuriame užėmė 2 vietą, nusileidusi Lucia Bose. Šio konkurso dėka jos nuotraukos atsidūrė įvairiuose žurnaluose, o ji pati dėl išvaizdos buvo lyginama su garsia to laikmečio amerikiečių aktore Ava Gardner. 

Jau pačioje aktorės karjeros pradžioje Kanale susipažino su režisieriumi bei scenaristu Riccardo Freda, už kurio netrukus ištekėjo. Jie išvyko gyventi į Braziliją, kur nusifilmavo dvejuose filmuose, tačiau gyvenimas čia Kanale nepatiko ir šeima grįžo į Italiją.

Savo karjeros metu Kanale dažnai vaidino vyro kuriamuose filmuose. Paprastai tai buvo nuotykių (taip vadinamų „peplum“) ar siaubo filmai. Paskutinis jų bendras su Freda darbas buvo juosta „I vampiri“ (1956).

Po patirtos autoavarijos Kanale pasitraukė iš viešumos ir apsigyveno nedidelėje saloje.

## Kita
Žinoma Italijos TV laidų vedėja Alessandra Canale (tikrasis vardas Alessandra Pimpinella) nėra jos giminaitė, tiesiog pasirinkusi Kanale pavardę kaip pseudonimą.

## Filmografija

* Il cavaliere misterioso (1948)
* Totò le Mokò (1949)
* Il bacio di una morta (1949)
* O Caçula do Barulho (1949)
* Il conte Ugolino (1949)
* Guarany (1950)
* Il figlio di d'Artagnan (1950)
* La vendetta di Aquila Nera (1951)
* Vedi Napoli e poi muori (1951)
* Il tradimento (1951)
* Go for Broke! (1951)
* La leggenda del Piave (1952)
* L'eterna catena (1952)
* Spartaco - Il gladiatore della Tracia (1953)
* Missione ad Algeri (1953)
* Alerte au sud (1953)
* L'ombra (1954)
* Teodora (1954)
* Madame du Barry (1954)
* Donne sole (1955)
* Il coraggio (1955)
* Napoleon (1955)
* La châtelaine du Liban (1956)
* I vampiri (1957)
* Jeruzalės išvadavimas (1957)
* Il corsaro della mezza luna (1957)
* Le schiave di Cartagine (1957)
* Le fatiche di Ercole (1958)
* La rivolta dei gladiatori (1958)
* The Whole Truth (1958)
* Gli avventurieri dei tropici (1959)
* I cavalieri del diavolo (1959)
* L'ultimo zar (1960)
* La regina delle Amazzoni (1960)
* Il conquistatore d'Oriente (1960)
* La Venere dei pirati (1960)
* Il segreto di Montecristo (1961)
* Maciste contro il vampiro (1961)
* Il conquistatore di Corinto (1961)
* Le chevalier de Pardaillan (1962)
* Il figlio di Spartacus (1962)
* La tigre dei sette mari (1962)
* Bumas (1963)
* Le avventure di Scaramouche (1963)
* Il Leone di San Marco (1964)
* Il treno del sabato (1964)
* Il ponte dei sospiri (1964)

## Nuorodos

* IMDb profilis

## Šaltiniai
Racing White Daring Molenbeek (5479)

**Futbolo klubas „RWDM47“**, o trumpai vadinamas tiesiog **RWDM** – Belgijos futbolo klubas iš Molenbeko-Sen Žano, Briuselio-sostinės regiono.

Pilnas klubo pavadinimas – **Racing White Daring Molenbeek (5479)**; kartais trumpinamas **RWD Molenbeek**.

## Istorija
Įkurtas 1951 m., bet dabartinis klubas perkurtas 2015 m. 

Dalyvavo regioninėse pirmenybėse, tačiau greitai kilo pakopomis ir įgijo profesionalaus futbolo klubo statusą. 

Nuo 2020–2021 m. sezono rungtyniavo Proximus lygoje (Pirmasis divizionas B grupė).	Debiutiniame sezone iškovojo šeštą vietą.

2021–2022 m. rungtyniavo Pirmojo diviziono B grupėje. Klubo biudžetas sudarė € 1,8 mln (iš jų – 1,2 mln sporto reikmėms).
 Klubas užėmė antrą vietą ir dėl patekimo į aukščiausią šalies lygą kovojo pereinamosiose rungtynėse.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia raudona juoda apranga. 

### Aprangų gamintojai
; 2021–2022 m. aprangų gamintojai – Joma.

## Sudėtis
Atnaujinta: 2021 m. lapkričio 27 d.

## Taip pat skaitykite
* RWD Molenbeek

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* Transfermarkt
Patricia Millardet

**Patricija Milardė** (; 1957 m. kovo 24 d. – 2020 m. balandžio 13 d.) – prancūzų televizijos bei kino aktorė.

## Biografija
Aktorės karjerą padėjo gimtojoje Prancūzijoje, tačiau didelių ir svarbių vaidmenų nesukūrė. 1989 m. išgarsėjo gavusi vaidmenį Italijos kriminaliniame TV seriale Aštuonkojis, kuriame sukūrė su mafija kovojančios teisėjos Silvijos Konti vaidmenį (viso ji vaidino 4–7 ir 10 sezonuose). Nuo 1990 m. gyveno Italijoje, kur filmavosi daugiausia televizijoje.

Mirė sulaukusi 63 nuo širdies smūgio.

## Filmografija

* La dérobade (1979)
* Je vais craquer!!! (1980)
* Fifty-Fifty (1981)
* Tir groupé (1982)
* Plus beau que moi, tu meurs (1982)
* Bumas II (1982)
* Mia dolce assassina (1983)
* Sandy (1983)
* Ronde de nuit (1984)
* P'tit con (1984)
* L'île de la jeune fille bleue (1984, TV filmas)
* Blessure (1985)
* L'heure Simenon (1987, serialo 1 epizodas)
* Les passions de Céline (1987, serialas)
* Il cespuglio delle bacche velenose (1987, TV filmas)
* Assicurazione sulla morte (1987, TV filmas)
* Le chevalier de Pardaillan (1988, serialas)
* Série noire (1986-1988, serialo 2 epizodai)
* Aštuonkojis (1989, 1990, 1992, 1995, 2001, serialas)
* Coplan (1989, serialo 1 epizodas)
* Il sole anche di notte (1990)
* Errore fatale (1992, TV filmas)
* Hélène e i suoi amici (1992, serialas)
* Jo et Milou  (1992, TV filmas)
* Amore al cioccolato (1992, TV filmas)
* Nero come il cuore (1994, TV filmas)
* L'orma del califfo (1994, TV filmas)
* Babyraub - Kinder fremder Mächte (1998, TV filmas)
* Un bacio nel buio (2000, TV filmas)
* Il bello delle donne (2002-2003, serialas)

## Nuorodos

* IMDb profilis

## Šaltiniai
Mis Anglija

**Mis Anglija** () – nacionalinis grožio konkursas, kuriame kasmet renkama gražiausia Anglijos mergina.

## Apie konkursą
Kartu su Mis Šiaurės Airija, Mis Škotija ir Mis Velsas, konkurso nugalėtoja dalyvauja Mis Pasaulis, o geriausiai iš jų įvertinta mergina skelbiama Mis Jungtinė Karalystė. 

2011 m. konkurso nugalėtoja Alize Lily Mounter Mis Pasaulis rinkimuose užėmė 4 vietą – aukščiausią iki tol šalies istorijoje. 2014 m. carine Tyrrell pateko į Top 5, o 2017 m. Stephanie Hill tapo 2-ąja vice Mis. 

2020 m. konkursas neįvyko dėl COVID-19 pandemijos. 

2009 m. konkurso nugalėtoja Rachel Christie atsisakė titulo po to, kai naktiniame klube įvyko konfliktas su Mis Mančesteris Sara Beverley Jones, kuris vėliau pateko į spaudos antraštes, nors Christie buvo paleista jai nepateikus kaltinimų. Nugalėtojos karūna buvo perduota antrosios vietos laimėtojai Katrinai Hodge. Pastaroji tuo metu buvo Britanijos armijos tarnyboje ir turėjo per 48 valandas pasiruošti Mis Pasaulis konkursui.

## Nugalėtojos

## Šaltiniai
Francesca Cavallin

**Frančeska Kavalin** (; g. 1976 m. birželio 23 d. Basano del Grapa) – italų aktorė, TV laidų vedėja ir buvęs modelis.

## Biografija
Nuo 1992 m. Frančeska dirbo modeliu. 2000 m. baigė literatūros studijas Padujos universitete, 2003–04 m. lankė aktorystės kursus Milano teatre „Centro Teatro Attivo“.

2003 m. debiutavo televizijoje, kanalo „Sky Italia“ laidoje „Style“, kur turėjo savo rubriką. 2004 m. pasirodė TV seriale „Vivere“, kuriame filmavosi iki 2006 m. ir tapo žinoma visoje šalyje. 2006 m. pirmą kartą pasirodė kine, juostoje „Vita Smeralda“. Daugiausia filmuojasi televizijos serialuose, tokiuose kaip „Rossella“, „Tutta la musica del cuore“, „Di padre in figlia“ ir kt.

Frančeska buvo ištekėjusi už Stefano Remigi, su kuriuo susilaukė 2 sūnų, tačiau santuoka iširo.

## Dalinė filmografija
* Vita Smeralda (2006)
* Coco Chanel (2008)
* Rossella (2011)
* Tutta la musica del cuore (2013)
* I babysitter (2016)
* Rocco Schiavone (2016)
* Di padre in figlia (2017)
* Il nido (2019)
* A Classic Horror Story (2021)

## TV programos
* Style (2003)
* Omnibus Estate (2007)
* Senato & Cultura – Omaggio a Dante (2021)

## Nuorodos

* IMDb profilis

## Šaltiniai